Manden, der boede på asylcentret i Brovst, er tiltalt for voldtægt og anden kønslig omgang end samleje med begge kvinder. Manden skulle angiveligt være fulgt efter den ene kvinde på Boulevarden i Aalborg den 6. oktober 2012. her overfaldte han den dengang 24-årige kvinde, og trak hende hende ind i en baggård. Her voldtog han kvinden og slog hende. Den 20. oktober 2012 overfaldt han endnu en kvinde, kvinden var ungarsk og dengang 21 år, som han voldtog ved Borgerservice i Rantzausgade. Han truede kvinden flere gange med at slå hende ihjel. Manden blev anholdt kort tid efter den anden voldtægt blot hundrede meter fra gerningsstedet. En patruljevogn genkendte manden ud fra pigerne signalement. Sagen afgøres ikke i dag, der er afsat fire dage til sagen, da der skal bruges tolke til både tiltalte og det ene vidne. Anklager nedlægger påstand om, at manden skal udvises af landet, hvis han bliver dømt.

Referat:
Den nu 19-årige mand er tiltalt for to gange i oktober 2012 at have overfaldet og voldtaget to kvinder. Retssagen mod ham startede i dag i retten i Aalborg.